**Hewlett-Packard Company**, yleisesti tunnettu lyhenteellä **HP**, oli yhdysvaltalainen maailmanlaajuinen yhtiö, jonka päätoimipaikka sijaitsi Palo Altossa, Yhdysvaltojen Kaliforniassa. Se keskittyi tietotekniikan, tulostuksen ja digitaalisen kuvankäsittelyn alan tuotteisiin. Se myi myös ohjelmistoja ja palveluja. Vuonna 2015 Hewlett-Packard jakautui kahtia, syntyi kaksi yhtiötä HP ja Hewlett Packard Enterprise.

Yhtiön historiaa
----------------

Bill Hewlett ja Dave Packard perustivat Hewlett-Packardin vuonna 1939. Molemmat ovat valmistuneet Stanfordin yliopistosta vuonna 1934 testi- ja havaintolaitteiden valmistajiksi. Heidän ensimmäinen tuotteensa oli äänioskillaattori Model 200A. Innovaationa oli käyttää oskillaattorissa hehkulamppua lämpötilavakautettuna vastuksena piirin kriittisessä osassa. Tämä mahdollisti heille Model 200A:n myymisen hieman yli 50 dollarin hintaan samalla, kun kilpailijat myivät vähemmän stabiileja oskillaattoreita yli nelinkertaisella hinnalla. Hewlett-Packardin varhaisimmista asiakkaista oli The Walt Disney Company, joka osti kahdeksan Model 200B -oskillaattoria äänijärjestelmien testaukseen *Fantasia*-elokuvaa varten.
1940-luvulla yritys valmisti Model 400A -jännitemittaria.

HP 1000 E-sarjan minitietokone.
Hewlett-Packardin varhaisia minitietokoneita olivat HP 2100 -sarjan 2116A, 2115A ja 2114A, jotka julkaistiin vuosina 1965, 1966 ja 1968. Nämä mallit korvasi vuonna 1971 2100A, joka oli yhteensopiva aiempien mallien kanssa ja käytti samoja IO-kortteja. Myöhemmin 2000 -sarjan mallit nimettiin uudelleen HP 1000 -sarjaksi.

*Wired*-lehden mukaan HP mainosti vuonna 1968 julkaistua Hewlett-Packard 9100A -laskukonetta henkilökohtaisena tietokoneena. HP kopioi kolme vuotta aiemmin julkaistusta Olivettin Programma 101 -laskukoneesta teknisiä ratkaisuja, minkä vuoksi HP joutui maksamaan Olivettille rojalteja.

HP9100A-pöytälaskin.
Vuonna 1972 yhtiö julkaisi HP-35:n, joka oli ensimmäinen kädessä pidettävä tieteislaskin.
Yhtiö julkaisi vuonna 1974 HP-65:n, joka oli ensimmäinen taskuun sopiva ohjelmoitava laskin. HP valmisti myös oskilloskooppeja, logiikka-analysaattoreita ja muita havainnointilaitteita. Logiikka-analysaattoreita valmistaa nykyään yhtiöstä irronnut Agilent Technologies. 

Vuonna 1972 HP julkaisi HP 3000 -sarjan minitietokoneet. Vuonna 1977 HP oli kolmanneksi suurin minitietokoneiden valmistaja Digital Equipment Corporationin ja Data Generalin jälkeen.

HP-9830A (1973) oli "omavarainen" siirrettävä tietokone, jota markkinoitiin pöytälaskimena.

HP Series 80 oli insinööreille suunnattu BASICillä ohjelmoitava tietokonesarja, jossa oli sisäänrakennettuna näyttö.

Vuonna 1984 HP julkaisi sekä mustesuihkutulostimesta että lasertulostimesta pöytämallit. Sen skannerien tuotelinjojen kanssa nämä ovat yhdistyneet monitoimilaitteiksi, joista tärkeimpiä ovat yhdessä yksikössä olevat tulostin/skanneri/kopiokone/faksi-yhdistelmälaitteet.

1990-luvulla HP laajensi tietokoneiden tuotelinjaansa kattamaan myös kuluttajat. Tuotelinja oli alun perin kohdennettu yliopistoiden, tutkimuksien ja liike-elämän käyttöön. 

Vuonna 2002 Hewlett-Packard osti Compaqin. 
HP:n ja Compaqin yhdistymistä on kutsuttu kaikkien aikojen huonoimmaksi yritysfuusioksi.

Compaq oli aiemmin ostanut Digital Equipment Corporationin (DEC) sekä Tandem Computersin.

HP:ta pidetään Piilaakson symbolisena perustajana, vaikka se ei tutkinut aktiivisesti puolijohdelaitteita ennen Fairchild Semiconductorin perustamista vuonna 1957. Hewlett-Packardin vuoden 1960 tienoilla perustettu HP Associates -osasto kehitti puolijohdelaitteita pääasiassa yhtiön sisäistä käyttöä varten.

Vuonna 1987 Palo Alton autotallista, jossa Hewlett ja Packard aloittivat liiketoimensa, tehtiin Kalifornian osavaltion historiallinen maamerkki. Kuitenkin Agilent Technologies, ei HP, on alkuperäinen historiallinen vuonna 1939 perustettu instrumenttiyhtiö. Agilent irrotettiin HP:stä vuonna 1999.

Marraskuussa 2009 HP ilmoitti ostavansa verkkolaitteita valmistavan 3Comin 2,7 miljardin Yhdysvaltain dollarin hintaan.

Huhtikuussa 2010 HP osti talousongelmiin ajautuneen kämmentietokoneita ja älypuhelimia kehittävän Palmin.

Samalla HP ilmoitti brittiläisen ohjelmistoyhtiön Autonomyn ostamisesta yli kymmenen miljardin dollarin hintaan (noin 7,5 miljardia euroa) ja yhtiön suuntautumisesta ohjelmistoalalle. Monet pitivät hintaa liian suurena. Päätökset tehnyt toimitusjohtaja Léo Apotheker erotettiin 22. syyskuuta 2011. Hän oli toiminut toimitusjohtajana vajaan vuoden, mutta hänen aikanaan yhtiön pörssiarvo ehti puolittua.

HP ja Lenovo ovat vuorotelleet suurimpana henkilökohtaisten tietokoneiden valmistajana.

Tuotteet
--------

Hewlett-Packardin ensimmäisiä tuotteita olivat mittalaitteet insinööreille ja tutkimuskäyttöön. Tämä laajeni tietotekniikkaan ja tietokoneisiin.

Tietotekniikan tuotteita olivat henkilökohtaiset tietokoneet, palvelintietokoneet, tulostimet, taulutietokoneet, näyttölaitteet ja näiden ohjelmistot.

Muita merkittäviä tuotteita olivat muun muassa laskimet ja oskilloskoopit.

### Presario

Hewlett-Packard ja ennen yritysten yhdistymistä Compaqin Presario -mallit olivat edullisia koti- ja pienyrityskäyttöön tarkoitettuja kannettavia tietokoneita ja pöytäkoneita.

HP nykyään
----------

Hewlett-Packard oli johtava avoimen lähdekoodin kaupallinen tukija. Monet HP:n työntekijät osallistuivat toimintaan aktiivisesti; joillakin oli virallisia avoimen lähdekoodin työvastuita, ja toiset osallistuivat vapaaehtoisina avoimen lähdekoodin yhteisön töihin.

Muut HP:n tuotteet/teknologiat sisältävät:

* HP-UX (UNIX-käyttöjärjestelmä)
* PA-RISC-suoritinarkkitehtuuri
* IA64-suoritinarkkitehtuuri (Intelin kanssa yhteistyössä)
* UDC (Utility Data Center)
* OpenViewin hallintaohjelmisto-perhe
* WebOS, Palmin kehittämä Linux-pohjainen mobiilikäyttöjärjestelmä

Vuonna 2012 HP:llä oli noin 331 800 työntekijää maailmanlaajuisesti. Léo Apotheker ehti toimia Hewlett-Packardin pää- ja toimitusjohtajana alle vuoden ajan: hänet erotettiin syyskuussa 2011. Hänen tilalleen valittiin Meg Whitman.

Yhtiö oli vuoden 2012 Fortune 500 -listalla kymmenennellä sijalla.

Lähteet
-------

1. 1 2 3  HP 2012 Annual Report Hewlett-Packard Company. Viitattu 18.3.2013.
2. ↑  Tietokonejätti jakautuu kahtia - vaikeuksissa olevat pc-koneet halutaan erilleen *Tekniikka & Talous*.  6.10.2014. Viitattu 9.12.2020.
3. ↑  HP 2115A *earlycomputers.com*. Viitattu 4.11.2022. (englanniksi)
4. ↑  Name: 2100A *hpmuseum.net*. Viitattu 4.11.2022. (englanniksi)
5. ↑  The First PC *Wired*.  1.12.2000.  (englanniksi)
6. ↑  The First PC – Internet Archive
7. ↑  Olivetti Programma 101 Electronic Calculator *The old calculator web museum*.  2002. Viitattu 11.2.2012. (englanniksi)
8. ↑  Olivetti Programma P101/102 *Old-Computers.com*. New York.  Arkistoitu 9.6.2016. Viitattu 11.2.2012. (englanniksi)
9. ↑  Olivetti Programma 101 *hp9100.info*.  7.7.2018. Viitattu 24.5.2019. (englanniksi)
10. ↑  Hewlett Packard HP-35 *vintagecalculators.com*. Viitattu 18.6.2022. (englanniksi)
11. ↑  Hewlett-Packard HP-65 *vintagecalculators.com*. Viitattu 18.6.2022. (englanniksi)
12. ↑  HP 3000 Series 33: 16-bits of Sapphire *cpushack.com*.  26.11.2016. Viitattu 4.11.2022. (englanniksi)
13. ↑  Stanley Klein: The Maxigrowth of Minicomputers *nytimes.com*.  2.10.1977. Viitattu 4.11.2022. (englanniksi)
14. ↑  HP-9830A *oldcomputers.net*. Viitattu 2.2.2023. (englanniksi)
15. ↑  The HP Series 80 *hpmuseum.org*. Viitattu 4.11.2022. (englanniksi)
16. ↑  HP Series 80 Web Site *series80.org*. Viitattu 4.11.2022. (englanniksi)
17. ↑  Name: 85 *hpmuseum.net*. Viitattu 4.11.2022. (englanniksi)
18. ↑  Michael Kanellos: HP to acquire Compaq for $25 billion  10.3.2002. CNet. Viitattu 24.5.2019. (englanniksi)
19. ↑  Worst tech mergers and acquisitions: HP and Compaq  15.2.2016. ZDNet. Viitattu 24.5.2019. (englanniksi)
20. ↑  Jeff Pelline: Compaq buys Tandem  23.6.1997. CNet. Viitattu 24.5.2019. (englanniksi)
21. ↑  Michael Kanellos: Compaq to buy Digital for $9.6 billion  26.1.1998. CNet. Viitattu 24.5.2019. (englanniksi)
22. ↑   (Arkistoitu – Internet Archive)
23. ↑  Tietokonejätti HP osti kännykkäyhtiö Palmin *Helsingin Sanomat*.  Arkistoitu 30.4.2010. Viitattu 29.4.2010.
24. 1 2  HP Executive Team: Léo Apotheker Hewlett-Packard Company.  Arkistoitu 24.12.2011. Viitattu 18.3.2013.
25. ↑  Kotilainen, Samuli: HP:n myllerrys jatkuu: potkut pääjohtajalle – tilalle it-ikoni *Tivi*.  23.9.2011.
26. ↑  HP officially takes back throne of world's largest PC manufacturer *marketwatch.com*.  12.7.2017. Viitattu 14.9.2020. (englanniksi)
27. ↑  Fortune 500 Full List *CNN Money*. Viitattu 6.6.2013. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Hewlett-Packard**.
### HP-konsernisivut

* HP:n kotisivut
* HP Suomi
* HP:n historiaa ja faktoja
* HP:n avoimen lähdekoodin portaali (Arkistoitu – Internet Archive)
* HP:n Linux-portaali

### Kolmannet osapuolet

* *The rise and fall of the HP Way* by Jocelyn Dong, with Pam Sturner (Online Edition of the Palo Alto Weekly, April 10, 2002)
* HP-laskimien Wiki (Arkistoitu – Internet Archive)
* HP:n historialliset laskimet

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
	+ 2
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Yhdysvallat
* Japani
* Tšekki
* Australia
* Kroatia
* Puola
* Portugali

 |
|  |
| Tieteilijät | 
* CiNii

 |
|  |
| Taiteenala | 
* Museum of Modern Art
* ULAN

 |
|  |
| Muut | 
* IdRef

 |

 |